Document ID: 31993R3452

ΚΑΝΟΝΙΣΜΟΣ (ΕΚ) αριθ. 3452/93 ΤΗΣ ΕΠΙΤΡΟΠΗΣ της 16ης Δεκεμβρίου 1993 για τον καθορισμό των κατωφλίων παρεμβάσεως για τα πορτοκάλια, τα μανταρίνια, τα satsumas και τις κλημεντίνες για την περίοδο 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16α παράγραφος 5 και το άρθρο 16β παράγραφος 4,
τον κανονισμό (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια τους κανόνες εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (4), και ιδίως το άρθρο 1 παράγραφος 3,
Εκτιμώντας:
ότι, σε εφαρμογή του άρθρου 1 παράγραφος 1 του κανονισμού (ΕΟΚ) αριθ. 2240/88, το κατώφλιο παρεμβάσεως των πορτοκαλιών ισούται, από την περίοδο 1991/92, με το 10 % του μέσου όρου της παραγωγής που προορίζεται για την νωπή κατανάλωση, των πέντε τελευταίων περιόδων για τις οποίες υπάρχουν διαθέσιμα στοιχεία- ότι, εντούτοις, σε εφαρμογή του άρθρου 9 του κανονισμού (ΕΚ) αριθ. 3119/93 του Συμβουλίου της 8ης Νοεμβρίου 1993 για τον καθορισμό των ειδικών μέτρων για να ευνοηθεί η προσφυγή στη μεταποίηση ορισμένων εσπεριδοειδών (5) το κατώφλι των πορτοκαλιών το οποίο υπολογίζεται με τον τρόπο αυτό πρέπει να αυξηθεί κατά ποσότητα ίση με το μέσο όρο των ποσοτήτων των πορτοκαλιών για τις οποίες πληρώθηκε χρηματική αντιστάθμιση κατά τη διάρκεια των περιόδων 1984/85 έως 1988/89 συμπεριλαμβανομένης-
ότι, σε εφαρμογή του άρθρου 16α παράγραφος 2 του κανονισμού (ΕΟΚ) αριθ. 1035/72, τα κατώφλια παρεμβάσεως για τα μανταρίνια, τα satsumas και τις κλημεντίνες ισούνται, από την περίοδο 1991/92, με το 10 % του μέσου όρου της παραγωγής που προορίζεται να καταναλωθεί νωπή, των πέντε τελευταίων περιόδων για τις οποίες υπάρχουν διαθέσιμα στοιχεία- ότι, εντούτοις, σε εφαρμογή του άρθρου 9 του προαναφερθέντος κανονισμού (ΕΚ) αριθ. 3119/93, αφενός, οι ποσόστητες των μανταρινιών και των κλημεντινών που παραδίδονται στη μεταποίηση στο πλαίσιο του παρόντος κανονισμού εξομοιούνται με παραγωγή που προορίζεται για τη νωπή κατανάλωση για τον καθορισμό των κατωφλίων παρεμβάσεως των προϊόντων αυτών και, αφετέρου, το κατώφλιο για τα satsumas που υπολογίστηκε όπως προαναφέρεται πρέπει να αυξηθεί κατά ποσότητα ίση με το μέσο όρο των ποσοτήτων των satsumas για τις οποίες πληρώθηκε χρηματική αντιστάθμιση κατά τη διάρκεια των περιόδων 1989/90 έως 1991/92 συμπεριλαμβανομένης-
ότι πρέπει να καθοριστούν τα κατώφλια παρεμβάσεως των εν λόγω προϊόντων για την περίοδο 1993/94, σε εφαρμογή των προαναφερθεισών διατάξεων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κατώφλια παρεμβάσεως για τα πορτοκάλια, τα μανταρίνια, τα satsumas και τις κλημεντίνες για την περίοδο 1993/94 καθορίζονται ως εξής:
- πορτοκάλια: 1 190 000 τόνοι,
- μανταρίνια: 34 400 τόνοι,
- satsumas: 178 000 τόνοι,
- κλημεντίνες: 122 900 τόνοι.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1993.

Labels: 17
6